# Eiropas Savienības C 451A/2021

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 451A |
| | |
| Izdevums latviešu valodā | Informācija un paziņojumi | 64. gadagājums2021. gada 8. novembris |

ISSN 1977-0952

Eiropas Savienības

Oficiālais Vēstnesis

C 451A

Izdevums latviešu valodā

Informācija un paziņojumi

64. gadagājums2021. gada 8. novembris

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Komisija |
| 2021/C 451 A/01 | Ģenerālsekretariāts – Sludinājums par direktora vakanci (AD 14 pakāpe) (Civildienesta noteikumu 29. panta 2. punkts) – COM/2021/10409 | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Komisija

2021/C 451 A/01

Ģenerālsekretariāts – Sludinājums par direktora vakanci (AD 14 pakāpe) (Civildienesta noteikumu 29. panta 2. punkts) – COM/2021/10409

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Komisija

| 8.11.2021 | LV | Eiropas Savienības Oficiālais Vēstnesis | CA 451/1 |
| --- | --- | --- | --- |

8.11.2021

LV

Eiropas Savienības Oficiālais Vēstnesis

CA 451/1

---

Ģenerālsekretariāts

Sludinājums par direktora vakanci (AD 14 pakāpe)

(Civildienesta noteikumu 29. panta 2. punkts)

COM/2021/10409

(2021/C 451 A/01)

Par mums

Ģenerālsekretariāts ir Komisijas priekšsēdētāja galvenais dienests. Savu darbu tas cieši saskaņo ar citiem priekšsēdētāja dienestiem un centrālajiem dienestiem, kas kopā ar ģenerālsekretariātu nodrošina netraucētu iestādes darbību. Tāpat tas, vienojoties ar priekšsēdētāju, sniedz padomu un atbalstu priekšsēdētāja vietniekiem, tiem pildot savus priekšsēdētāja vietnieku un priekšsēdētāja izveidoto komisāru grupu koordinatoru uzdevumus.

Ģenerālsekretariātā Protokola dienesta uzdevums ir organizēt augsta līmeņa VIP vizītes Komisijā, tostarp nolīgumu parakstīšanu; ar kolēģiju saistītus pasākumus un vizītes Briselē un ārvalstīs; pārvaldīt protokola aspektus Komisijas rīkotajās konferencēs un priekšsēdētāja vizītēs trešās valstīs, kā arī starptautisko samitu un konferenču apmeklējumos.

Piedāvātais amats

Direktors vada Ģenerālsekretariāta Protokola dienestu, kurā ir 12 darbinieki.

Direktors ir atbildīgs par visu protokola darbību organizēšanu un raitu norisi, tostarp par vizīšu un konferenču organizēšanu un pavadīšanu, jo īpaši attiecībā uz VIP vizītēm Komisijā un priekšsēdētāja vizītēm citviet un Kolēģijas pasākumiem, kā arī vajadzības gadījumā atbalsta priekšsēdētāja izpildvietniekus un vietniekus. Direktors ir atbildīgs arī par dienesta cilvēkresursu un finanšu resursu pārvaldību.

Prasības (atlases kritēriji)

Prasības kandidātiem:

Vadības prasmes

| — | Organizēts vadītājs ar labu spriestspēju un spēju motivēt darbiniekus. |
| --- | --- |

—

Organizēts vadītājs ar labu spriestspēju un spēju motivēt darbiniekus.

| — | Spēcīgi sasniegumi vadītāja un komunikatora lomā ar pierādītu spēju vadīt dienestu augsta spiediena apstākļos, strauji mainīgā vidē, ar spēju noteikt prioritātes un tās ievērot. |
| --- | --- |

—

Spēcīgi sasniegumi vadītāja un komunikatora lomā ar pierādītu spēju vadīt dienestu augsta spiediena apstākļos, strauji mainīgā vidē, ar spēju noteikt prioritātes un tās ievērot.

| — | Pierādīta stratēģiskās domāšanas spēja, spēcīgas analītiskās prasmes un ļoti labas spējas koordinēt, izšķirt domstarpības un uzņemties vidutāja lomu. |
| --- | --- |

—

Pierādīta stratēģiskās domāšanas spēja, spēcīgas analītiskās prasmes un ļoti labas spējas koordinēt, izšķirt domstarpības un uzņemties vidutāja lomu.

Specializētās prasmes un pieredze

| — | Izcilas un tagadnei atbilstošas zināšanas par ES ārpolitikas prioritātēm. |
| --- | --- |

—

Izcilas un tagadnei atbilstošas zināšanas par ES ārpolitikas prioritātēm.

| — | Spēcīgas diplomātiskās prasmes un laba izpratne un zināšanas par Protokola dienesta lomu un misiju. |
| --- | --- |

—

Spēcīgas diplomātiskās prasmes un laba izpratne un zināšanas par Protokola dienesta lomu un misiju.

Personiskās īpašības

| — | Spēcīgas prezentēšanas un komunicēšanas prasmes un spēja efektīvi risināt sarunas augstā līmenī ar iekšējām un ārējām ieinteresētajām personām. |
| --- | --- |

—

Spēcīgas prezentēšanas un komunicēšanas prasmes un spēja efektīvi risināt sarunas augstā līmenī ar iekšējām un ārējām ieinteresētajām personām.

| — | Tālredzīga un dinamiska pieeja jauniem izaicinājumiem un skaidra pieeja problēmu risināšanai ar stingru apņemšanos sasniegt rezultātus. |
| --- | --- |

—

Tālredzīga un dinamiska pieeja jauniem izaicinājumiem un skaidra pieeja problēmu risināšanai ar stingru apņemšanos sasniegt rezultātus.

Prasības kandidātiem (piemērotības prasības)

Kandidātus atlases posmam izvēlēsies, tikai pamatojoties uz atbilstību turpmāk norādītajām formālajām prasībām, kam jābūt izpildītām līdz pieteikumu iesniegšanas termiņam.

| — | Valstspiederība: kandidātam jābūt Eiropas Savienības dalībvalsts pilsonim. |
| --- | --- |

—

Valstspiederība: kandidātam jābūt Eiropas Savienības dalībvalsts pilsonim.

| — | Akadēmiskais grāds vai diploms: kandidātam ir jābūt:






  — | vai nu izglītības līmenim, kas atbilst pabeigtai augstākajai izglītībai, kuru apliecina diploms, ja parastais studiju ilgums augstākās izglītības iestādē ir vismaz četri gadi, |
| --- | --- | --- |

—

Akadēmiskais grāds vai diploms: kandidātam ir jābūt:

—

vai nu izglītības līmenim, kas atbilst pabeigtai augstākajai izglītībai, kuru apliecina diploms, ja parastais studiju ilgums augstākās izglītības iestādē ir vismaz četri gadi,

| — | vai izglītības līmenim, kas atbilst pabeigtai augstākajai izglītībai, kuru apliecina diploms, un atbilstošai vismaz vienu gadu ilgai darba pieredzei, ja parastais studiju ilgums augstākās izglītības iestādē ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas prasīta turpmāk). |
| --- | --- |

—

vai izglītības līmenim, kas atbilst pabeigtai augstākajai izglītībai, kuru apliecina diploms, un atbilstošai vismaz vienu gadu ilgai darba pieredzei, ja parastais studiju ilgums augstākās izglītības iestādē ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas prasīta turpmāk).

| — | Darba pieredze: kandidātam jābūt vismaz 15 gadu pēcdiploma darba pieredzei (1) līmenī, kas atbilst iepriekš minētajai kvalifikācijai. Vismaz pieciem gadiem no šīs darba pieredzes jābūt piedāvātajam amatam atbilstošā jomā. |
| --- | --- |

—

Darba pieredze: kandidātam jābūt vismaz 15 gadu pēcdiploma darba pieredzei (1) līmenī, kas atbilst iepriekš minētajai kvalifikācijai. Vismaz pieciem gadiem no šīs darba pieredzes jābūt piedāvātajam amatam atbilstošā jomā.

| — | Vadības pieredze: vismaz piecus gadus ilgai pēcdiploma darba pieredzei jābūt gūtai augsta līmeņa vadītāja amatā (2). |
| --- | --- |

—

Vadības pieredze: vismaz piecus gadus ilgai pēcdiploma darba pieredzei jābūt gūtai augsta līmeņa vadītāja amatā (2).

| — | Valodas: kandidātam jābūt ļoti labām vienas Eiropas Savienības oficiālās valodas (3) prasmēm un pietiekamām citas oficiālās valodas prasmēm. Intervijas(-u) laikā atlases komisijas pārbaudīs, vai kandidāts atbilst prasībai par pietiekamām citas Eiropas Savienības oficiālās valodas prasmēm. Intervija (vai daļa no tās) var notikt minētajā citā valodā. |
| --- | --- |

—

Valodas: kandidātam jābūt ļoti labām vienas Eiropas Savienības oficiālās valodas (3) prasmēm un pietiekamām citas oficiālās valodas prasmēm. Intervijas(-u) laikā atlases komisijas pārbaudīs, vai kandidāts atbilst prasībai par pietiekamām citas Eiropas Savienības oficiālās valodas prasmēm. Intervija (vai daļa no tās) var notikt minētajā citā valodā.

| — | Vecuma ierobežojums: kandidāts nedrīkst būt sasniedzis parasto pensionēšanās vecumu – Eiropas Savienības ierēdņiem tas noteikts tā mēneša pēdējā dienā, kurā tiek sasniegts 66 gadu vecums (skatīt Civildienesta noteikumu (4) 52. panta a) punktu). |
| --- | --- |

—

Vecuma ierobežojums: kandidāts nedrīkst būt sasniedzis parasto pensionēšanās vecumu – Eiropas Savienības ierēdņiem tas noteikts tā mēneša pēdējā dienā, kurā tiek sasniegts 66 gadu vecums (skatīt Civildienesta noteikumu (4) 52. panta a) punktu).

Atlase un iecelšana amatā

Atlasi un iecelšanu amatā veiks saskaņā ar Eiropas Komisijas atlases un darbā pieņemšanas procedūrām (sk. dokumentu par augstākā līmeņa ierēdņu iecelšanas politiku (5)).

Šajā atlases procedūrā Eiropas Komisija izveido priekšatlases komisiju. Šī komisija izvērtē visus pieteikumus, veic sākotnējo piemērotības pārbaudi un noskaidro tos kandidātus, kuru profils vislabāk atbilst iepriekš minētajiem atlases kritērijiem un kurus var aicināt uz interviju ar priekšatlases komisiju.

Pēc šīm intervijām priekšatlases komisija izdara secinājumus un ierosina sarakstu ar kandidātiem, kurus aicināt uz turpmākām intervijām ar Eiropas Komisijas Padomdevēju komiteju amatā iecelšanas jautājumos (CCA). Ņemot vērā priekšatlases komisijas secinājumus, CCA lemj, kurus kandidātus aicināt uz interviju.

Uz interviju ar CCA uzaicinātie kandidāti pavada vienu dienu vadītāju novērtēšanas centrā, kur viņus vērtē ārējie darbā pieņemšanas konsultanti. Uz interviju un novērtēšanas centra pārbaudījumu rezultātu pamata CCA sastāda sarakstu ar kandidātiem, kurus tā uzskata par piemērotiem amatam.

CCA kandidātu sarakstā iekļautos kandidātus intervēs Komisijas priekšsēdētāja (6).

Pēc šīm intervijām Eiropas Komisija pieņem lēmumu par iecelšanu amatā.

Atlasītajam kandidātam jābūt izpildījušam visas tiesību aktos noteiktās prasības par militāro dienestu, jāiesniedz attiecīgas atsauksmes par rakstura īpašībām saistībā ar piemērotību veikt amata pienākumus un jābūt fiziski spējīgam pildīt ar amatu saistītos pienākumus.

Atlasītajam kandidātam jābūt derīgai drošības pielaides apliecībai vai jābūt iespējai tādu iegūt no savas valsts drošības iestādes. Personāla drošības pielaidi izsniedz ar administratīvu lēmumu pēc tam, kad pabeigta drošības pārbaude, ko veic personas valsts kompetentā drošības iestāde saskaņā ar piemērojamajiem valsts drošības normatīvajiem aktiem, un ar to apliecina, ka personai var sniegt piekļuvi klasificētai informācijai līdz konkrētam līmenim. (Ņemiet vērā, ka drošības pielaides iegūšanai nepieciešamo procedūru var uzsākt tikai pēc darba devēja, nevis kandidāta lūguma.)

Kamēr attiecīgā dalībvalsts nebūs piešķīrusi personāla drošības pielaidi un nebūs pabeigta pielaides procedūra, iekļaujot juridiski nepieciešamo instruktāžu, ko veic Eiropas Komisijas Drošības direktorāts, izvēlētais kandidāts nevarēs nedz piekļūt ES klasificētajai informācijai (ESKI) CONFIDENTIEL UE/EU CONFIDENTIAL vai augstākā līmenī, nedz arī apmeklēt sanāksmes, kurās apspriež ESKI.

Iespēju vienlīdzība

Saskaņā ar Civildienesta noteikumu 1.d pantu Eiropas Komisijas stratēģiskais mērķis ir līdz savu pašreizējo pilnvaru termiņa beigām panākt dzimumu vienlīdzību visos vadības līmeņos, un tādēļ tā piemēro vienlīdzīgu iespēju politiku, rosinot pieteikties tādus kandidātus, kas varētu nodrošināt lielāku daudzveidību, dzimumu līdztiesību un vispārēju ģeogrāfisko līdzsvaru.

Nodarbināšanas kārtība

Atalgojums un nodarbināšanas kārtība ir noteikta Civildienesta noteikumos.

Atlasīto kandidātu pieņems darbā ierēdņa amatā AD 14 pakāpē. Atkarībā no darba pieredzes ilguma viņš tiks ierindots minētās pakāpes 1. vai 2. līmenī.

Atlasītajam kandidātam jāņem vērā Civildienesta noteikumos ietvertā prasība, ka visiem jaunajiem darbiniekiem ir sekmīgi jāiztur deviņu mēnešu pārbaudes laiks.

Darba vieta ir Briselē, kur atrodas Ģenerālsekretariāts.

Neatkarība un interešu konflikta neesības deklarācija

Pirms pienākumu uzņemšanās atlasītajam kandidātam būs jāparaksta saistību deklarācija ar apņemšanos strādāt neatkarīgi sabiedrības interesēs un jādeklarē visas intereses, kuras varētu uzskatīt par tādām, kas ietekmē viņa neatkarību.

Pieteikšanās procedūra

Pirms pieteikuma iesniegšanas jums rūpīgi jāpārliecinās par atbilstību visām piemērotības prasībām (“Prasības kandidātiem”), jo īpaši attiecībā uz diplomu veidiem, darba pieredzi augsta līmeņa amatā, kā arī valodu prasmēm. Ja tiek konstatēta neatbilstība kādai no norādītajām piemērotības prasībām, kandidātu automātiski izslēdz no atlases procedūras.

Ja vēlaties pieteikties, jums jāreģistrējas internetā šādā tīmekļa vietnē un jāseko norādījumiem par dažādajiem procedūras posmiem:

https://ec.europa.eu/dgs/human-resources/seniormanagementvacancies/

Jums jābūt derīgai e-pasta adresei. Tā tiks izmantota, lai apstiprinātu jūsu reģistrāciju, kā arī lai sazinātos ar jums dažādos procedūras posmos. Tāpēc lūdzam informēt Eiropas Komisiju, ja maināt e-pasta adresi.

Lai iesniegtu pieteikumu, jums vajadzēs augšupielādēt CV PDF formātā (vēlams, izmantojot Europass CV formātu (7)) un tiešsaistē aizpildīt motivācijas vēstuli (ne vairāk kā 8 000 rakstzīmju). CV un motivācijas vēstuli varat iesniegt jebkurā no Eiropas Savienības oficiālajām valodām.

Kad reģistrēšanās tiešsaistē būs pabeigta, saņemsiet e-pastu ar apstiprinājumu, ka pieteikums ir reģistrēts. Ja nesaņemat e-pastu ar apstiprinājumu, jūsu pieteikums nav reģistrēts!

Ņemiet vērā, ka sekot jūsu pieteikuma virzībai tiešsaistē nav iespējams. Par pieteikuma statusu Eiropas Komisija ar jums sazināsies tieši.

Ja nepieciešama papildu informācija un/vai rodas tehniskas problēmas, lūdzam sūtīt e-pastu uz šādu adresi: HR-MANAGEMENT-ONLINE@ec.europa.eu

Reģistrēšanās termiņš

Reģistrēšanās termiņš ir 2021. gada 6. decembris plkst. 12.00 dienā pēc Briseles laika, pēc tam reģistrēties vairs nebūs iespējams.

Laicīga reģistrēšanās ir jūsu atbildība. Iesakām neatlikt pieteikšanos uz pēdējām reģistrēšanās dienām, jo interneta pārslodze vai problēmas ar interneta pieslēgumu var pārtraukt reģistrāciju tiešsaistē, pirms to pabeidzat, un jums nāksies visas darbības atkārtot. Pēc reģistrēšanās termiņa beigām informāciju vairs nevarēs ievadīt. Novēlota reģistrācija netiks pieņemta.

Svarīga informācija kandidātiem

Atgādinām kandidātiem, ka atlases komisiju darbs ir konfidenciāls. Kandidāti nedrīkst tieši vai netieši sazināties ar šo komisiju locekļiem vai lūgt citai personai to darīt viņu vārdā. Visi jautājumi jāadresē attiecīgās komisijas sekretariātam.

Personas datu aizsardzība

Eiropas Komisija nodrošinās, ka kandidātu personas datus apstrādā saskaņā ar Eiropas Parlamenta un Padomes Regulu (ES) 2018/1725 (8). Jo īpaši tas attiecas uz šādu datu konfidencialitāti un drošību.

---

(1)  Darba pieredze tiek ņemta vērā tikai tad, ja tā atspoguļo faktiskas darba attiecības, kuras definētas kā reāls, faktisks un algots darbs, kas veikts darbinieka (ar jebkāda veida līgumu) vai pakalpojuma sniedzēja statusā. Nepilnas slodzes profesionālo darbību ieskaita proporcionāli, aprēķinot to kā apliecināto procentuālo daļu no pilna laika darba. Grūtniecības un dzemdību, bērna kopšanas vai adopcijas atvaļinājumu ņem vērā, ja tas ir darba līguma ietvaros. Doktorantūras studijas tiek pielīdzinātas darba pieredzei, pat ja tās nav apmaksātas, bet ne vairāk kā trīs gadu apmērā, – ar nosacījumu, ka doktorantūras studijas ir sekmīgi pabeigtas. Konkrētu laikposmu var ieskaitīt tikai vienu reizi.

(2)  Aizpildot CV, kandidātam par visiem gadiem, kuros gūta pieredze vadītāja amatā, skaidri jānorāda šāda informācija: 1) ieņemto vadošo amatu nosaukums un pienākumi; 2) šajos amatos pārraudzīto darbinieku skaits; 3) pārvaldītā budžeta apjoms; 4) hierarhisko līmeņu skaits virs un zem attiecīgā amata; 5) sev līdzvērtīga līmeņa vadītāju skaits.

(3)  https://eur-lex.europa.eu/legal-content/LV/TXT/?uri=CELEX%3A01958R0001-20130701

(4)  https://eur-lex.europa.eu/legal-content/LV/TXT/?uri=CELEX%3A01962R0031-20140701

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (pieejams tikai angļu valodā).

(6)  Priekšsēdētāja var deleģēt interviju saskaņā ar spēkā esošajiem noteikumiem.

(7)  Informāciju par to, kā izveidot Europass CV, varat atrast tiešsaistē: https://europa.eu/europass/lv/create-europass-cv.

(8)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

---